open-index/open-wikipedia-markdown huggingface dataset:
Dalia Miniataitė

**Dalia Miniataitė** (g. 1961 m. liepos 13 d. Vilniuje) – Lietuvos ekonomistė, valstybės tarnautoja, Žemės ūkio ministerijos kanclerė.

## Biografija
1979 m. baigė Vilniaus 22-ąją vidurinę mokyklą, 1984 m. – ekonominės geografijos studijas Vilniaus universitete. 1989–1992 m. buvo Lietuvos agrarinės ekonomikos instituto jaunesnioji mokslinė bendradarbė, čia mokėsi aspirantūroje.

1992–1994 m. buvo Lietuvos Respublikos žemės ūkio ministerijos Tarpvalstybinių ryšių departamento vyr. specialistė, 1994–1996 m. – Tarptautinės prekybos skyriaus viršininko pavaduotoja, 1996–1998 m. vadovavo Integracijos į Europos Sąjungą departamentui.

1998–2001 m. buvo Žemės ir maisto ūkio integracijos į Europos Sąjungą departamento prie Lietuvos žemės ūkio ministerijos direktorė.

2001–2004 m. – Lietuvos Respublikos žemės ūkio viceministrė, 2004–2009 m. – Žemės ūkio ministerijos sekretorė.

Nuo 2009 m. liepos 1 d. – Lietuvos Respublikos žemės ūkio ministerijos kanclerė.

## Šaltiniai
Panevėžio lenkų gimnazija

**Panevėžio lenkų gimnazija** – bendrojo lavinimo mokykla, egzistavusi Panevėžyje nuo 1919 m. iki 1940 metų. Šiuo metu buvusiame mokyklos pastate įsikūrusi Panevėžio specialioji mokykla.

## Istorija

Mokykla pradėjo veikti 1919 m. vasario 7 d., mokyklos steigėjas buvo Bronislovas Krasovskis, kuris atėjus bolševikams buvo suimtas. Po jo direktoriumi tapo Hipolitas Pereščakas ir Zigmuntas Stanevičius. Mokykloje buvo 4 klasės, 1919 m. mokėsi 80 mokinių, o 1929 m. 436 mokiniai. 1923 m. mokyklą baigė pirmoji laida 21 mokinys. 1919–1929 m. mokyklą baigė 151 mokinys. Mokykloje veikė literatūros būrelis, choras, skautai. Iki 1924 m. mokykloje buvo mokoma pagal Lenkijos mokyklų programą. 1926 m. mokykla tapo vienintele valstybine mokykla su dėstomąja lenkų kalba. Iki 1930 m. mokykla veikė Marijonų g., o vėliau persikėlė į Kranto g. 18. Dėl lengvatų čia mokėsi ir lietuvių vaikai. Mokinių skaičius mokykloje vis mažėjo ir 1940 m. birželio 14 d. švietimo ministro K. Jokanto įsakymu Lenkų gimnazija uždaryta. Nacių okupacijos metais šiose patalpose veikė prekybos mokykla, atkelta iš Klaipėdos. 1945 m. kovo 7 d. įsikūrė Panevėžio mokytojų seminarija. 6 dešimtmetyje Mokytojų seminarija perorganizuota į Pedagoginę mokyklą. Po to šiame pastate įsikūrė Panevėžio internatinė mokykla.

## Žymūs mokiniai

* Boleslovas Piekarskis (1911–1971), choro dirigentas, pedagogas
* Adam Dowgird (1913–1994), gydytojas, chirurgas
* Alfredas Marija Tiškevičius (1913–2008), dvarininkas
* Zigmundas Lavrinovičius (1925–1987), poetas

## Šaltiniai

## Nuorodos
* Tautinių mažumų mokyklos Panevėžyje 1918–1940 metais
* https://paneveziokrastas.pavb.lt/istorijos-puslapiai/panevezio-lenku-gimnazija/

## Literatūra

* Nasze jubileusze, „Chata Rodzinna“, nr 7–8, 17 lutego 1929, s. 1–9 (artykuł poświęcony 10-leciu gimnazjów w Kownie i Poniewieżu oraz dziesięcioleciu prasy polskiej w stolicy Litwy).
Marina Solopova

**Marina Solopova** (g. 1990 m. vasario 13 d., Klaipėdoje) – Lietuvos krepšininkė, lengvoji krašto puolėja. Nuo 2013 m. žaidžia Turkijos Konak Belediyespor klube. Nuo 2011 m. Lietuvos rinktinės narė.
Gintarė Petronytė

**Gintarė Petronytė** (g. 1989 m. kovo 19 d.) – buvusi Lietuvos krepšininkė žaidusi centro puolėjos pozicijoje.

2015 m. rugsėjo pradžioje pasirašė vienerių metų sutartį su Italijos Neapolio „DIKE Basket“ klubu. 2016 m. balandžio pabaigoje iki sezono pabaigos persikėlė į Libano Beiruto „Homenetmen“ klubą.

2022 m. rugpjūčio pradžioje sugrįžo į Lietuvą ir pasirašė kontraktą su Vilniaus „Kibirkšties“ klubu. 2023 m. liepos viduryje persikėlė į Turkiją ir pasirašė vienerių metų sutartį su Kaiserio „Melikgazi“ klubu.

2024 m. kovo viduryje paskelbė baigianti profesionalės karjerą.

## Pasiekimai

* FIBA Europos taurės laimėtoja: 2010, 2018 m.
* Libano moterų krepšinio lygos laimėtoja: 2017 m.
* Geriausia Europos jaunoji žaidėja: 2008 m.
* Italijos krepšinio Supertaurės laimėtoja: 2020 m.

## Šaltiniai
Paulius Ambrazevičius

**Paulius Ambrazevičius** (1986 m. sausio 30 d. Liepalotuose, Šakių rajone) – Lietuvos vertėjas, humoristas, televizijos laidų vedėjas.

## Biografija

Gimė ir užaugo Liepalotuose. 2004 metais baigė Šakių Varpo vidurinę mokyklą. 2008 metais baigė Vilniaus universiteto Tarptautinių santykių ir politikos mokslų institutą. Yra vienas iš pirmųjų „Humoro klubo“ narių. Pirmasis komikų susibūrimas įvyko 2008 m. rugpjūčio 6 dieną. Po kelių pasirodymų gimė dabartinis „Humoro klubas“. Tai pat Paulius Ambrazevičius yra dalyvavęs keliose televizijos viktorinose, sudaręs tris viktorinų klausimų knygas ir išvertęs 5 įvairaus pobūdžio knygas. Šiuo metu gyvena Vilniuje.

Žaidžia krepšinio komandoje „Kažkur Matyti“. 2011 metų Pasaulio viktorinos čempionato Lietuvos etapo vicečempionas, 2013 metų 3 vietos laimėtojas. 2014 metais laimėjo Nacionalinę viktoriną (nemaišyti su Pasaulio viktorinos čempionatu) ir atstovavo Lietuvai Europos viktorinos čempionate Bukarešte, užėmė 102 vietą iš 132 dalyvių. Veda teminę futbolo viktoriną „Juoda Raudona“ bare Vilniuje.

2016 m. vedė LRT televizijos viktoriną "Kas ir kodėl".

Nuo 2024 m. birželio 1 dienos veda LRT televizijos viktoriną "Lietuvos tūkstantmečio vaikai".

## Bibliografija
* *Protų dvikova*, žaidimų knyga, 2011 m.
* *Protų dvikova 2*, žaidimų knyga, 2012 m.
* *Kas ir kodėl?*, žaidimų knyga, 2016 m.

## Verstos knygos
* *Nedirbk*, Jason Fried, David Heinemeier Hansson, 2011 m.
* *Steve Jobs. Oficiali biografija*, Walter Isaacson, 2012 m.
* *Žmogus be veido. Vladimiras Putinas*, Masha Gessen, 2013 m.
* *Henry Ford. Žmogus, pakeitęs pasaulį*, Vincent Curcio, 2014 m.
* *Nutolęs: biuras (ne)reikalingas, *Jason Fried, David Heinemeier Hansson, 2014 m.
Kovinių narų tarnybos herbas

**Kovinių narų tarnybos herbas** – herbas, vienas iš kelių Kovinių narų tarnybos simbolių.

Herbo autorė – Žana Vilks. KNT herbas patvirtintas 2011 m. birželio 10 d.

## Aprašas
Skydo samanų žalumo lauke iš juodo vandens bangų papėdėje iškyla auksinis durklas smaigaliu aukštyn. Apie durklo geležtę apsipina du auksiniai žalčiai, lygiagrečiai susirangę horizontalios S raidės pavidalu, žvelgiantys į durklą. Papėdėje virš vandens paviršiaus lygiagrečiai eina juoda banguota juostelė, ir durklo rankena prakišta pro juostelės apačią.

## Simbolika
* Samanų spalva – Specialiųjų operacijų pajėgų spalva.
* Durklas – simbolizuoja tarnybos paskirtį, ginkluotą pasipriešinimą, šaukimą vykdyti pareigą tėvynei.
* Du susiviję žalčiai – simbolizuoja begalybę, nuolatinį judėjimą, atgimimą, kariams – komandinį darbą, nuolat atsinaujinančią, neišsenkančią jėgą.
* Tamsiai mėlynos (juodos?) bangos – simbolizuoja jūrą, žymi tarnybos paskirtį.

## Nuorodos

* Simbolika ir tradicijos . In: http://kariuomene.kam.lt
Inga Janulevičiūtė

**Inga Janulevičiūtė** (g. 1995 m. kovo 16 d.) – Lietuvos dailiojo čiuožimo sportininkė, daugkartinė Lietuvos dailiojo čiuožimo čempionė ir prizininkė.

## Biografija
2010–11 m. sezone Janulevičiūtė pelnė pirmąjį savo Lietuvos čempionato medalį – sidabrą. Vėliau šį rezultatą pakartojo dar du kartus ir 2013–14 m. pirmą kartą tapo šalies čempione.

2011 m. pasaulio jaunimo čempionate Janulevičiūtė atkrintamosiose varžybose liko pirma už borto patekimui į trumpąją programą. Tą patį sezoną sportininkė dalyvavo ir pasaulio suaugusiųjų čempionate, kuriame taip pat nepasiekė trumposios programos. Po metų sportininkė pirmą kartą dalyvavo Europos čempionate, kuriame užėmė 31-ą vietą, o pasaulio čempionate 33-ią.

2013 m. *Nebelhorn Trophy* varžybose liko pirma už borto patekimui į 2014 m. žiemos olimpines žaidynes. Nei vienai šaliai neatsisakius olimpinės kvotos sportininkė olimpinėse žaidynėse nedebiutavo.

2014 m. Europos čempionate Janulevičiūtė pateko į finalą ir galutinėje įskaitoje užėmė 18-ą vietą.

## Šaltiniai

## Nuorodos
* Janulevičiūtė ISU
Sebastian Bieniek

**Sebastianas Bienekas** (; 1975 m. balandžio 24 d. – 2022 m. vasario 9 d.) – vokiečių režisierius, menininkas, fotografas ir rašytojas. Jo darbas apima tokius kūrinius kaip *Bieniek-Face*, *Bieniek-Hand*, *Bieniek-Tex*t, *Bieniek-Paint*, *Bieniek-Body* ir *Bieniek-Set*.

## Biografija
Sebastianas Bieniekas savo vaikystę praleido Lenkijoje, būdamas 12 metų su tėvais emigravo į Vokietiją. Jo susidomėjimas menu, ypač tapyba, prasidėjo anksti, paauglystėje dalyvavo daugelyje parodų. Mokėsi Braunšveigo dailės kolegijoje, kur baigė fotografiją. Magistro laipsnį įgijo Berlyno menų universitete, kur ir sukūrė savo pirmus filmus. Baigus mokslus, dirbo užsienyje, gavo darbo stipendiją už savo darbą su jaunimu Rene (Prancūzija), kur baigė daugelį savo kūrinių. 2002 m. Sebastianas Bieniekas pradėjo studijas Vokietijos Kino ir televizijos akademijoje, 2011 m. parašė knygą *REALFAKE*.

## Darbai

### Knygos
* 2011: *REALFAKE*. Berlynas, ISBN 978-3-942835-35-0

### Filmografija
* 2002: *Zero*
* 2004: *Sand*
* 2005: *Sugar*
* 2007: *The Gamblers*
* 2008: *Silvester Home Run*

## Šaltiniai

## Nuorodos
* Oficialus puslapis su tapybos darbais
* Sebastiano Bienieko knyga ''REALFAKE''
* Oficialus puslapis su jo filmais
Natalija Kočergina

**Natalija Kočergina** (g. 1985 m. balandžio 17 d., Oleksijevo Družkivka, Donetsko sritis) – Lietuvos biatlonininkė ir lygumų slidininkė.

## Biografija
2003 m. Europos jaunimo žiemos olimpiniame festivalyje slidinėjimo lenktynėse Kočergina užėmė 36-ą vietą sprinte. 2005 m. pasaulio jaunimo slidinėjimo čempionate užėmė 57 vietą 5 km laisvuoju stiliumi, 68 vietą sprinte.

2011 m. pasaulio biatlono čempionate užėmė 91-ą vietą individualioje rungtyje ir 98-ą vietą sprinte. Po metų vykusiame pasaulio čempionate sportininkė buvo sėkmingesnė ir užėmė 72-ą vietą individualioje rungtyje, 89-ą vietą sprinte, 23-ą vietą moterų estafetėje ir 25-ą vietą mišrioje estafetėje. 2013 m. pasaulio biatlono čempionate Kočergina nebaigė individualios rungties, liko 99-a sprinte, 23-a moterų estafetėje ir 25-a mišrioje estafetėje.

2013 m. pirmą kartą dalyvavo pasaulio suaugusiųjų slidinėjimo čempionate, kuriame užėmė 54-ą vietą 10 km laisvuoju stiliumi ir 20 vietą komandiniame sprinte.

2014 m. liko pirma už borto patekimui į 2014 m. žiemos olimpines žaidynes lygumų slidinėjime. 2014 m. Kočergina pirmą kartą tapo Lietuvos biatlono čempione.

2018 m. pateko į Lietuvos olimpinę rinktinę atstovauti šaliai 2018 m. žiemos olimpinėse žaidynėse biatlono individualiose ir estafetinėse varžybose. Olimpinėse žaidynėse sportininkė užėmė 80-ą vietą sprinto varžybose ir 30-ą vietą individualiose lenktynėse laikui. Kartu su Lietuvos nacionaline rinktine (Tomas Kaukėnas, Diana Rasimovičiūtė ir Vytautas Strolia) užėmė 19-ą vietą mišrių estafečių rungtyje.

## Rezultatai

### Pasaulio čempionatai

### Olimpinės žaidynės

## Šaltiniai

## Nuorodos
* Kočergina IBU
Tomas Vaitkus

**Tomas Vaitkus** (g. 1982 m. vasario 4 d.) – Lietuvos plento ir treko dviratininkas, olimpietis.

## Biografija
2000 m. pasaulio jaunimo treko čempionate pelnė sidabrą individualiame persekiojime ir auksą komandiniame persekiojime. 2001 m. Europos iki 23 metų treko čempionate iškovojo bronzą individualiame persekiojime ir sidabrą komandiniame persekiojime. 2002 m. tapo pasaulio iki 23 metų plento laiko intervalo čempionu. 2003 m. tapo Lietuvos plento laiko intervalo čempionu. 2004 m. vasaros olimpinėse žaidynėse Vaitkus dalyvavo treko varžybose. Taškų lenktynėse sportininkas nefinišavo, o komandiniame persekiojime liko 8-as.

Nuo 2005 m. aktyviai dalyvauja profesionaliose plento lenktynėse. 2006 m. laimėjo devintąjį Giro d'Italia etapą. 2008 m. tapo Ronde van het Groene Hart čempionu. 2013 m. susigrąžino Lietuvos plento čempiono titulą.

Nuo 2012 m. atstovauja Australijos klubui GreenEDGE, o prieš tai atstovavo Team RadioShack, Astana.

## Šaltiniai
Kristina Vengrytė

**Kristina Vengrytė** (g. 1981 m. gruodžio 21 d., Vilniuje) – Lietuvos krepšininkė. 1,86 m ūgio žaidėja yra puolėja.

## Biografija
Pirmoji trenerė – Janina Koženiauskaitė. Po mokyklos baigimo išvyko studijuoti į JAV, žaidė universitetų krepšinio komandose. Baigusi studijas, grįžo į Europą, dvejus metus rungtyniavo Ispanijoje, po to persikėlė į Italiją, žaidė Sienos ir Neapolio miestų klubuose, iš viso Italijoje praleido keturis sezonus.

2010 m. grįžo į Lietuvą, prisijungė prie 2011 m. Europos krepšinio čempionato organizacinio komiteto.

K. Vengrytė yra dirbusi ir modeliu: buvo įvairių reklamos kampanijų dalyvė, pasirinkta Italijos moterų krepšinio lygos veidu.

## Išnašos
Specialiųjų operacijų pajėgų herbas

**Specialiųjų operacijų pajėgų herbas** – vienas iš Specialiųjų operacijų pajėgų simbolių (herbas).

Patvirtintas 2007 m. spalio 23 d.

## Aprašas
Skydo žaliame lauke auksinis kalavijas raudonais ugniniais ašmenimis smaigaliu į viršų, išilgai ašmenų vidurio eina auksinė vingiuota gija.

Yra kitas herbo variantas, kuriame kalavijų geležtės auksinė ir raudona spalvos sukeistos vietomis. Taip pat skiriasi paties skydo apvado gijų spalvos.

## Simbolika
SOP įkūrėjai kovinį eskadroną pavadino „Aitvaru".

Pagal baltų mitologiją Aitvaras – atmosferos, vandens, debesų saugotojas, turintis ryšį su žeme ir jos turtais. Aitvaras – nepaprastai greitas, dinamiškas, galingas, buvo siejamas su keturiais Visatos elementais: ugnimi, vandeniu, oru ir žeme, globojo gerus žmones, o bloguosius, pasivertęs viesulu ar ugniniu žalčiu, baudė. Liepsninė geležtė ir siejasi su ugniniu aitvaro įvaizdžiu.

## Šaltiniai

## Nuorodos
* Kariuomenės struktūra » Specialiųjų operacijų pajėgos » Simbolika
Inga Čilvinaitė-Češulienė

**Inga Čilvinaitė-Češulienė** (g. 1986 m. vasario 14 d.) – Lietuvos plento dviratininkė.

## Biografija
2005 m. Ignalinoje Čilvinaitė tapo Lietuvos plento čempione. 2006 m. Europos iki 23 metų čempionate sportininkė užėmė 6-ą vietą. Nuo 2007 m. sėkmingai dalyvauja profesionalų plento lenktynėse.

2012 m. Čilvinaitė buvo parinkta dalyvauti 2012 m. vasaros olimpinėse žaidynėse, vietoj į dopingo sandalą pakliuvusios Rasos Leleivytės. Tarptautiniam olimpinam komitetui neleidus Lietuvai startuoti moterų lenktynėse dėl dopingo kontrolės pažeidimo Čilvinaitė į olimpiadą neišvyko.

2012 m. pasaulio plento čempionate sportininkė užėmė 22-ą vietą. Po metų vykusiame pasaulio čempionate Čilvinaitė užėmė 42-ą vietą masinio starto ir 15-ą vietą laiko intervalo rungtyse.

Nuo 2014 m. atstovauja Rusijos klubui *Rusvelo*. 2014 m. kovo 16 d. paimtame sportininkės dopingo teste rasta neleistino preparato oktopamino ir sportininkė buvo diskvalifikuota 18-ai mėnesių.

## Šaltiniai
Benas Gutkauskas

**Benas Gutkauskas** (g. 1987 m. kovo 29 d.) – Lietuvos konkūrinio jojimo raitelis.

## Biografija
2010 m. pateko į pasaulio taurės finalinį etapą, kuriame užėmė 37-ą vietą.

2012 m. Pasaulio bendrame reitinge sportininkas užėmė 81-ąją vietą, o Rytų Europos grupės pasaulio reitinge užėmė 4-ąją vietą ir nepateko tarp dviejų sportininkų iškovojusių vietą 2012 m. vasaros olimpinėse žaidynėse. Gutkauskas yra aukščiausiai kada nors pasaulio reitinge pakilęs lietuvis. 2012 m. rugpjūtį Maskvoje patyrė sunkią traumą.

2012 m. pateko į pasaulio taurės finalinį etapą, kuriame užėmė 28-ą vietą.

2013 m. Gutkauskas įtrauktas į 2016 m. vasaros olimpinių žaidynių kandidatų sąrašą.

## Šaltiniai
Valdas Balčiūnas

**Valdas Balčiūnas** (g. 1969 m. sausio 12 d.) – Lietuvos buriuotojas. Pirmasis Lietuvos olimpinis buriuotojas (su Raimondu Šiugždiniu). Specializuojasi dviviečių jachtų 470 klasėje.

## Biografija
1986 m. su Gintautu Mince SSRS Tautų spartakiadoje užėmė pirmąją vietą, SSRS čempionate- pirmi, pasaulio pirmenybėse – vienuolikti. 1987 m. pasaulio jaunių čempionate Linas Šiugždinis ir Valdas Balčiūnas užėmė 13-ąją vietą.

1992 m. vasaros olimpinėse žaidynėse, įguloje su Raimondu Šiugždiniu, užėmė 32-ą vietą bendroje įskaitoje (atskirų etapų vietos: I – 20 vieta, II – 26 vieta, III – 27 vieta, IV – 30 vieta, V – 34 vieta, VI – 15 vieta, VII – 22 vieta). Pirmųjų buriuotojų olimpinės burės eksponuojamos Lietuvos sporto muziejuje.

2015 m. tapo metų Tolerancijos žmogumi.

## Šaltiniai
Tinkara Kovač

**Tinkara Kovač** (g. 1978 m. rugsėjo 3 d.) – slovėnų dainininkė ir muzikantė. Dainininkės karjerą pradėjo 1997 metais, kai „Portorož“ festivalyje laimėjo Perspektyviausios dainininkės apdovanojimą.

2014 m. kovo 8 d. Kovač laimėjo „EMA 2014“ konkursą su daina „Spet/Round and Round“ ir atstovaus Slovėnijai 2014 m. Eurovizijos dainų konkurse Kopenhagoje, Danijoje. Dainą parašė Kovač, Raay, Tina Piš ir Slovėnijos atstovė 2013 m. Eurovizijoje Hannah Mancini.

## Diskografija
* Ne odhaja poletje (1997)
* Košček neba (1999)
* Na robu kroga (2001)
* O-range (2003)
* Enigma (2004)
* aQa (2007)
* The Best Of Tinkara (2009)
* Rastemo (2012)
* Zazibanke (2013)

## Nuorodos

* Oficiali svetainė 

|-
Giedrius Gužys

**Giedrius Gužys** (g. 1976 m. gruodžio 4 d. ) – Lietuvos buriuotojas, olimpietis. Specializuojasi vienviečių jachtų Laser klasėje.

## Biografija
2000 m. vasaros olimpinėse žaidynėse Gužys užėmė 25-ąją vietą tarp 43-jų šalių atstovų. 2004 m. Europos čempionate Gužys iškovojo 34-ą vietą. 2004 m. vasaros olimpinėse žaidynėse Gužys užėmė 27-ąją vietą tarp 42-ujų šalių atstovų.

## Šaltiniai
Gintautas Mincė

**Gintautas Mincė** (1964 m. gegužės 10 d. – 2011 m. birželio 18 d.) – Lietuvos buriuotojas. Specializavosi dviviečių jachtų 470 klasėje.

## Biografija
Buriuoti pradėjo nuo 1977 m. 1982 m. SSRS jaunių žaidynių buriavimo varžybų laimėtojas. 1981 m., 1982 m. ir 1991 m. Lietuvos kreiserinių jachtų klasės buriavimo čempionas. 2004 m. – 2007 m. Kuršių marių regatos laimėtojas. 1983 m., 1985 m. ir 1986 m. SSRS buriavimo čempionas. Dukart SSRS tautų spartakiados buriavimo varžybų ir dukart SSRS buriavimo taurės laimėtojas. 1985 m. dalyvavo pasaulio čempionate, kuriame užėmė 13-ą vietą.

2011 m. nuskendo iškritęs iš jachtos.

## Šaltiniai
Panevėžio kenesa

**Panevėžio kenesa** – medinė kenesa, stovėjusi Panevėžyje, Sodų gatvėje nuo XVIII a.-XIX a. sandūros iki 1970 m. Tarpukariu buvo svarbiausi Lietuvos karaimų maldos namai.

## Istorija
Vytauto laikais netoli Panevėžio esančiame Naujamiestyje kaip Upytės pilį aptarnaujantys sargybos būriai buvo įkurdinti karaimai. Naujamiestyje XVIII a. pabaigoje gyveno nemažai karaimų, valdė savo žemes, kol XIX a. pabaigoje didikai ir dvarininkai jas atėmė. Tada karaimai persikėlė į Panevėžį ir pasistatė medinę kenesą. Pagal kraštotyrininką Liudą Žebrauską pastatyta 1735 m., o Čikagoje leistame leidinyje *Panevėžys* rašoma, kad 1809 m., padaugėjus Panevėžyje karaimų. XIX a. Panevėžyje gyveno 301 karaimas (Naujamiestyje jų teliko 7).

Nepriklausomos Lietuvos metais Panevėžio karaimų bendruomenė, įkurta 1922 m. gegužės 6 d., remiama Lietuvos vyriausybės, gaudavo kasmetinę nedidelę finansinę paramą bendruomenės kultūrinei veiklai remti. Panevėžio kenesos parapija apėmė Panevėžio ir Biržų – Pasvalio apskritis. A. Smetonos vyriausybė kenesos rekonstrukcijai skyrė 2 400 litų, taip pat buvo renkamos aukos. Nuo 1924 m. iki 1939 m. kenesoje dirbo po du dvasininkus ir vieną maldos namų turtų ir kapinių prižiūrėtoją. 1938–1939 m. maldos namai buvo restauruoti – praplatinti ir paaukštinti. Iki 1940 m. Panevėžyje gyveno 150 karaimų, plėtojo kultūrinę veiklą: rengė spektaklius, leido žurnalą „Onarmach“ („Pažanga“) (išėjo trys numeriai).

1953 m. kenesa buvo nacionalizuota. Pagal senųjų Ramygalos gatvės gyventojų liudijimus, pradžioje ji buvo paversta siuvykla, vėliau šokių sale, vėliau – Kauno gamybinio kombinato „Dailė” apipavidalinimo dirbtuve. 1970 m. maldos namai (tuo metu jų adresas buvo Ramygalos g. 74) buvo nugriauti pradėjus statyti tipinį daugiaaukštį namą, kuriame buvo apgyvendintos rusų kariškų šeimos.

## Atminimo įamžinimas

1995 m. Panevėžio karaimų ir miesto Savivaldybės rūpesčiu kenesos vietoje buvo atidengtas paminklinis akmuo su tekstais lietuvių ir karaimų kalbomis (dailininkas Rimantas Ridikas).

Naujamiestyje yra prižiūrimos karaimų kapinės.

## Nuorodos
* Panevėžio karaimai 
* Kulto pastatai 
* Karaimų šventovės Lietuvoje

## Šaltiniai
Visagino stačiatikių dekanatas

**Visagino stačiatikių dekanatas** – vienas iš penkių Vilniaus ir Lietuvos stačiatikių arkivyskupijos dekanatų. Dekanato centras yra Visagine. Dekanas *Josifas Zetešvilis*.

## Parapijos
Dekanate yra 13 parapijų:

* Visagino Šv. kankinio Panteleimono parapija;
* Visagino Jono Krikštytojo Gimimo parapija;
* Utenos Viešpaties Pakilimo į dangų parapija;
* Zarasų Visų Šventųjų parapija;
* Panevėžio Viešpaties Prisikėlimo parapija;
* Anykščių Šv. Aleksandro Neviškio parapija;
* Švenčionių Švč. Trejybės parapija;
* Užpalių Šv. Nikolajaus Stebukladario parapija;
* Inturkės Dievo Motinos Užtarėjos parapija;
* Raguvos Dievo Motinos Gimimo parapija;
* Lebeniškių Šv. kankinio Nikandro parapija;
* Gegabrastos Šv. Nikolajaus parapija;
* Rokiškio Šv. Aleksandro Neviškio parapija.

## Nuorodos

* Aprašymas apie dekanatą (rus.).
Jelena Zanevskaja

**Jelena Zanevskaja** (g. 1987 m. balandžio 2 d.) – Lietuvos gimnastė, trenerė, olimpietė.

## Biografija
28 kartus tapo Lietuvos čempionė: 2000-03 m., 2005-06 m. ir 2008 m. – daugiakovė, 2001-02 m. ir 2004-08 m. lygiagretės, 2001 m. ir 2004-08 m. balansyras, 2004-07 m. laisvieji pratimai, 2004-08 m. atraminiai šuoliai.

2005 m. pasaulio čempionate daugiakovės rungtyje liko 36-a. 2006 m. pasaulio čempionate buvo 56-a. Tais pačiais metais vykusiame Europos čempionate Zanevskaja liko 61-a (lygiagretėse 23-ia). 2007 m. Europos čempionate užėmė 30 vietą, o 2008 m. Europos čempionate liko 20-a (šuoliuose 14-a).

2008 m. vasaros olimpinėse žaidynėse Zanevskaja iš viso surinko 53,950 taškus ir daugiakovėje liko 54-a. Atskirų rungčių rezultatai: laisvieji pratimai – 13,350 72-a vieta, šuoliai – 13,875 13-a vieta, lygiagretės – 13,350 70-a vieta, balansyras – 13,375 76-a vieta.

## Šaltiniai
Galanas

**Galanas Erilichas** – piktų karalius, valdęs VI amžiuje.

## Biografija

Pagal Piktų kroniką, valdė penkiolika metų tarp Dresto II kartu su Drestu III ir Dresto IV.

## Nuorodos
* Piktų kronika
Julija Kovaliova

**Julija Kovaliova** (g. 1980 m. gruodžio 20 d.) – Lietuvos gimnastė, olimpietė, trenerė. Pirmoji šalies sportinės gimnastikos olimpietė.

## Biografija
Kovaliova pelnė teisę dalyvauti 2000 m. vasaros olimpinėse žaidynėse ir tapo pirmąją sportinės gimnastikos gimnaste iš Lietuvos dalyvavusia olimpinėse žaidynėse. Daugiakovėje ji surinko 35,999 balus ir užėmė 53-ia vietą. Atskirų rungčių rezultatai: laisvieji pratimai – 9,225 45-a vieta, šuoliai – 8,737 78-a vieta, balansyras – 8,462 76-a vieta, lygiagretės – 9,575 30-a vieta.

## Nuorodos
* Kovaliovos lygiagrečių programa Sidnėjaus olimpiadoje
Vitredas

**Vitredas** (; m. 725 m. balandžio 23 d.) – Kento karalius (690–725 m.), Egberto I sūnus.

## Biografija

Vitredas buvo tikrosios Kento karalių dinastijos atstovas. Po keliolikos metų netvarkos jam pavyko gražinti valdžią dalinei karalystei. Mažiausiai iki 692 metų jis valdė kartu su Svechardu, o po to vienas. 694 metais Vitredas pasirašė taikos sutartį su Ine, pažadėjo išmokėti vergeldą užmušus jo giminaitį Mulą. Žinomas Vitredo įstatymų kodeksas, labai lojalus bažnyčiai, kuri pagal jį buvo atlaisvinta nuo mokesčių. Po Vitredo mirties Kentas buvo pasidalytas trijų jo sūnų.

## Literatūra

* Англосаксонские хроники
* Беда Достопочтенный. «Церковная история народа англов»
* Hunter Blair, Peter An Introduction to Anglo-Saxon England. – Cambridge: Cambridge University Press, 1960. – С. 13-16.
* Kirby, D.P. The Earliest English Kings. – London: Routledge, 1992. – ISBN 0-415-09086-5
* Stenton, Frank M. Anglo-Saxon England. – Oxford: Clarendon Press, 1971. – ISBN 0-19-821716-1
* Yorke, Barbara Kings and Kingdoms of early Anglo-Saxon England. – London: Seaby, 1990. – ISBN 1-85264-027-8
* Campbell, John; John, Eric & Wormald, Patrick The Anglo-Saxons. – Penguin Books, 1991. – ISBN 0-14-014395-5
* Lapidge, Michael The Blackwell Encyclopedia of Anglo-Saxon England. – Oxford: Blackwell Publishing, 1999. – ISBN 0-631-22492-0

## Nuorodos
*
Egbertas I

**Egbertas** (m. 673 m. liepos 4 d.) – Kento karalius, valdęs 664–673 metais.

## Biografija

Vyresnysis Erkonberto ir Seksburgos sūnus. Vos įsėdęs į sostą, įsakė užmušti du savo dėdės Ermenredo sūnus (šventus kardininkus Etelbertą ir Etelredą), baimindamasis, kad jie netrukdytų jam užvaldyti karūną. 668 metais Romos popiežius Vitalianas pašventino Teodorą arkivyskupu ir nusiuntė į Britaniją. Teodoras, Kenterbero arkivyskupas, visur įvedė tikybą pagal Romos katalikų pavyzdį, ir tapo pirmuoju Anglijos arkivyskupu.

Egbertas valdė 9 metus ir mirė 673 metais liepos 4 d., palikęs du sūnus Edriką ir Vitredą, bet karūną užgrobė jų dėdė Chlotaris.

## Literatūra
* Беда Достопочтенный, «Церковная история народа англов»
* Англосаксонские хроники
* Северная Европа // Правители Мира. Хронологическо-генеалогические таблицы по всемирной истории в 4 тт. / Автор-составитель В.В. Эрлихман. – Т. 2.
Keolvulfas

**Keolvulfas** (, m. 611 metais) – Vesekso karalius (597–611 m.), Keolo brolis.

## Biografija
Keolvulfo valdymo laikotarpis apėmė karus su britais, piktais, škotais. Be to, 607 metais įvyko mūšis su Saseksu. Jo eiga kronikose neminima. Tačiau, atsižvelgiant į tai, kad pietų saksai tame periode daugiau iš viso neminimi, galima daryti prielaidą, kad, kaip gentis, jie buvo silpni kariniu požiūriu ir patyrė pralaimėjimą.

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių geneologinis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
*
Sienos universitetas

**Sienos universitetas** (ital. *Università degli Studi di Siena*) – universitetas Sienoje, Italijoje, vienas seniausių šalyje. Universitetas įkurtas 1240 metais.

## Nuorodos
* ''UniSI'' universiteto tinklalapis
Rima Sypkus

**Rima Sypkus** (1967 m. sausio 5 d.) – lietuvių rankininkė. Nuo 1996 m. atstovauja Austrijai.

## Biografija
1985–1990 m. studijavo VPU. 1997 m. baigė medicinos mokyklą Vienoje.

Profesionaliai sportuoti pradėjo 1982 m. Dukart pasaulio jaunimo čempionė su Sovietų Sąjungos rinktine (1985 m. ir 1987 m.). 1989 m. tapo Lietuvos čempione, 1985 m. – 1988 m. Lietuvos vicečempionė (su Vilniaus Eglė-Šviesa).

1996 m. Europos čempionate atstovaudama Austrijai pelnė bronzos medalį. 1999 m. pasaulio bronzos medalininkė. 2000 m. vasaros olimpinėse žaidynėse užėmė 5-ą vietą.

Nuo 2007 m. dirba Europos rankinio federacijoje.

## Šaltiniai
Vytautas Žiūra

**Vytautas Žiūra** (1979 m. gegužės 11 d.) – lietuvių rankininkas. Šiuo metu atstovauja Austrijos nacionalinę rinktinę.

Austrijos nacionalinei rinktinei Žiūra pelnė 208 įvarčius 96-iose susitikimuose. Prieš išvydamas į Austriją žaidė Lietuvoje, Kauno Lušis komandoje. Nuo 2003 m. iki 2009 m. žaidė Austrijos klube Aon Fivers Margareten. Nuo 2009 m. iki 2010 m. žaidė Danijos klube Viborg HK. Po to vėl grįžo į Aon Fivers Margareten klubą.

## Šaltiniai
Keolas

**Keolas** (, mirė 597 m.) – Vesekso karalius (591–597 m.), Kevlino sūnėnas.

## Biografija
Jo tėvas buvo Kutvulfas, Kinriko sūnus. Keolas užgrobė Vesekso sostą, nuversdamas savo dėdę Kevliną, Kinriko brolį. Anglosaksų kronikos nurodo  591 ar 592 metus kaip Keolo valdymo pradžią, nors tuo metu dar buvo gyvas Kevlinas. Manoma, kad prie senstančio karaliaus vyko kova dėl valdžios.

Keolas valdė šešerius metus, bet jokios jo valdymo detalės nėra žinomos. Po 597 m. valdė jo brolis Keolvulfas.

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių geneologinis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Rasa Troup

**Rasa Troup** (g. **Michniovaitė**, 1977 m. kovo 1 d.) – lietuvių bėgikė, olimpietė, dietologė. 

## Biografija
Nuo 2001 m. dirba Minesotos universitete.

2002 m. pirmą kartą pagerino 3000 m kliūtinio bėgimo Lietuvos rekordą - 10:22.07. Vėliau rekordą gerino dar septynis kartus iki 9:30.21.

2005 m. pasaulio lengvosios atletikos čempionato atkrentamosiose užfiksavo 9:47.47 rezultatą (Lietuvos rekordas) ir į finalą nepateko. Galutinėje įskaitoje sportininkė liko 18-a.

2006 m. Europos lengvosios atletikos čempionate Troup distanciją įveikė per 9:53.14 ir galutinėje rikiuotėje liko 22-a.

2008 m. vasaros olimpinėse žaidynėse Troup atkrentamosiose distanciją įveikė per 9:30.21, pagerino Lietuvos rekordą, bet į finalą nepateko. Galutinėje įskaitoje sportininkė liko 19-a.

## Nuorodos
* Oficiali svetainė
Specialiųjų operacijų grandis

**Specialiųjų operacijų grandis** – Lietuvos Karinių oro pajėgų padalinys, operatyviai pavaldus Specialiųjų operacijų pajėgoms. 

Specialiųjų operacijų grandies (SOG) užduotys:
* infiltracija ir eksfiltracija, 
* patruliavimas ir žvalgyba iš oro, 
* parama ugnimi, 
* transportavimas 
* bei medicininė evakuacija.

## Nuorodos
* Kariuomenės struktūra » Specialiųjų operacijų pajėgos » Specialiųjų operacijų grandis (SOG)
Ingrida Bartaševičienė

**Ingrida Bartaševičienė** (g. 1976 m. liepos 27 d.) – Lietuvos rankininkė. Nacionalinės rinktinės narė.

## Biografija
Bartaševičienė karjerą pradėjo Lietuvoje. Iki 1999 m. žaidė Eglė Vilnius komandoje. Nuo 1999 m. iki 2008 m. žaidė Vokietijos klube BSV Sachsen Zwickau, po to persikėlė į kitą Vokietijos klubą HSG Bensheim/Auerbach. Žaidžia nacionalinėje Lietuvos komandoje.

## Šaltiniai
Marija Kaznačenko

**Marija Kaznačenko** (g. 1993 m. gruodžio 1 d., Visagine) – Lietuvos biatlonininkė ir slidininkė, olimpietė.

## Biografija

2011 m. Čekijoje vykusiame pasaulio jaunių (iki 18 metų) ir jaunimo (iki 20 metų) biatlono čempionate jaunių merginų 10 km lenktynėse užėmė 29-ąją vietą. 2013 m. Bulgarijoje vykusiame Europos biatlono čempionate jaunimo grupės merginų 7,5 km sprinto rungtyje užėmė 31 vietą. 2013 m. Lietuvos biatlono čempionate moterų 7,5 km sprinto lenktynėse užėme 3 vietą. 2014 m. JAV vykusiame pasaulio jaunių ir jaunimo biatlono čempionate jaunimo grupės individualiose 12,5 km lenktynėse užėmė 24-ą vietą.

2018 m. žiemos olimpinėse žaidynėse dalyvavo lygumų slidinėjimo varžybose. Moterų 10 km slidinėjimo krose laisvu stiliumi varžybose užimta 73-ioji vieta.

## Nuorodos
* Kaznačenko IBU
* Marija Kaznačenko biathlonltu.com 
* Susiję straipsniai www.delfi.lt
* Susiję straipsniai www.lrytas.lt
Vadimas Gusevas

**Vadimas Gusevas** (g. 1981 m. birželio 16 d., Sniečkuje) – Lietuvos biatlonininkas ir slidininkas, olimpietis.

## Biografija

2002 m. žiemos olimpinėse žaidynėse 10 km – 66 vieta, 15 km – 59 vieta, 30 km – 65 vieta, 50 km – 56 vieta, sprintas – 54 vieta. 2003 m. universiadoje užėmė 34 vietą 10 km klasikinio stiliaus ir 36 vietą laisvojo stiliaus rungtyse. 2004 m. Europos biatlono čempionate užėmė 46 vietą klasikiniu stiliumi ir 41 sprinte. 2004 m. pasaulio biatlono čempionate užėmė 85 vietą klasikiniu stiliumi ir 88 sprinte. 2005 m. pasaulio biatlono čempionate klasikiniu stiliumi užėmė 95 vietą ir 82 sprinte.
 

## Nuorodos
* Vadim Gusev FIS
* Vadim Gusev IBU
* Profilis sportsreference.com
Ingrida Radzevičiūtė

**Ingrida Radzevičiūtė** (g. 1974 m. spalio 31 d.) – karjerą baigusi lietuvių rankininkė.

## Biografija
Radzevičiūtė karjerą pradėjo Lietuvoje. Iki 1994 m. žaidė Eglė Vilnius komandoje, tapo Lietuvos čempione. Būdama 18-os debiutavo Lietuvos nacionalinėje rinktinėje.

1994 m. pradėjo atstovauti Vokietijos klubams, o 1998 m. priėmė Vokietijos pilietybę ir pradėjo žaisti jos nacionalinėje rinktinėje. Ilgą laiką atstovavo HC Leipzig rankinio klubui, kur 2018 m. gegužės 31 dieną sužaidė atsisveikinimo rungtynes ir paskelbė apie karjeros pabaigą. 2010 metų vasarį atstovavo regioninės lygos *TuS 1860 Neunkirchen* klubui. Sezono pabaigoje sužaidė trys varžybas *SV Aufbau Altenburg* komandoje, su kuria pratęsė kontraktą ir atstovavo jai iki 2013 m.

## Šaltiniai
Rita Tamašauskaitė

**Rita Tamašauskaitė-Rudaitienė** (g. 1941 m. birželio 22 d. Sterkonyse, Anykščių rajonas) – Lietuvos irkluotoja. 

## Biografija

1948 m. pradėjo lankyti Debeikių pradinę mokyklą. Tėvams pasitraukus iš Sterkonių ir ėmus slapstytis nuo tremties, augo Kaune ir Kauno rajone, mokėsi Kauno S. Nėries vidurinėje mokykloje, paskui Garliavos ir kitose vidurinėse mokyklose, 1958 m. baigė Kauno 17-ąją vidurinę mokyklą. 1958–1962 m. baigė studijas Kauno kūno kultūros institute, įgijo kūno kultūros dėstytojos ir akademinio irklavimo trenerės išsilavinimą.

Jaunystėje R. Tamašauskaitė-Rudaitienė aktyviai sportavo – 1964–1970 m. buvo "Žalgirio" sporto draugijos akademinio irklavimo porinės dvivietės, porinės keturvietės su vairininku ir aštuonvietės valčių irkluotoja. Pirmasis jos treneris buvo Leonas Antanas Aleksandravičius, vėliau treniravo Eugenijus Vaitkevičius.

Ji aštuonis kartus tapo Lietuvos akademinio irklavimo čempione: irkluodama porinėje dvivietėje (1960, 1961 ir 1963 m.), porinėje keturvietėje su vairininku (1964, 1969 m.) ir aštuonvietėje (1966, 1967 ir 1968 m.) valtyse. Irkluodama aštuonvietės valties Lietuvos įguloje, tris kartus ji tapo ir TSRS čempione (1964, 1967 ir 1968 m.), du kartus pelnė sidabro medalius (1965 ir 1969 m.), dar du kartus buvo bronzos medalių laimėtoja (1963 ir 1966 m.). Irkluodama SSRS aštuonvietės valties įguloje, R. Tamašauskaitė tris kartus tapo Europos čempione: Maskvoje (Rusija, 1963 m.), Duisburge (Vokietija, 1965 m.) ir Viši (Vichy, Prancūzija, 1967 m.) ir du kartus – vicečempione Amsterdame (Olandija, 1964 ir 1966 m.). Aštuonvietės valties SSRS įgula, kurioje irklavo ir R. Tamašauskaitė, laimėjo daug tarptautinių regatų.

Baigusi sportininkės karjerą, R. Rudaitienė 1970–1972 m. dirbo Vilniaus profesinėje prekybos-kulinarijos mokykloje fizinio lavinimo dėstytoja, po mokyklos pertvarkymo 1972–1989 m. buvo Vilniaus prekybos mokyklos fizinio lavinimo dėstytoja. 1972–1989 m. ji teisėjavo respublikinėse irklavimo varžybose. Išėjusi į pensiją, nuo 1989 m. R. Rudaitienė kiek laiko gyveno JAV, dirbo socialinį darbą šeimose, paskui grįžo į Vilnių. Jai suteiktas TSRS nusipelniusios sporto meistrės garbės vardas (1968 m.).

## Nuorodos

* Rita Rudaitienė biografija
Kinrikas

**Kinrikas** (, m. 560 m.) – Vesekso karalius (534–560 m.), Kerdiko sūnus.

## Biografija

Legendose apie Britanijos užkariavimus Kinrikas nuolat minimas kartu su savo tėvu Kerdiku. Be to, dar yra ir kita Vesekso karalių genealoginio medžio versija, pagal kurią Kinrikas buvo Kerdiko anūkas. 534 metais Kinrikas paveldėjo karaliaus titulą genisėjų (vakarų saksų). Tapęs karaliumi, jis iš karto atidavė Vaito salą savo giminaičiams Vitgarui ir Stufui, kurie padėjo Kerdikui užkariaujant Britaniją. Kinrikas tęsė mūšius su britais ir išplėšė mažiausiai dvi pergales: 552 metais prie Seroburgo (dabartinis Solsberis) ir 556 metais prie Baranburgo (dabartinis Barberis).

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių geneologinis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Kvichelmas

**Kvichelmas** (, m. 636 m.) – Vesekso karalius (626–636 m.), tikėtina, Kynegilso sūnus ir bendravaldis, ne kartą kartu su juo paminėtas „Anglosaksiškojoje kronikoje“.

## Biografija

Kvichelmas dalyvavo britų sutriuškinime prie Benduno 614 metais ir mūšyje prieš Pendą prie Sairensesterio 628 metais. Beda taip pat pasakoja apie nevykusį bandymą 626 metais pašalinti Edviną, Deiros karalių, pasiuntus pas jį samdomą žudiką. Kaip atsaką, Edvinas surengė baudžiamąją ekspediciją, ir tikėtina, kad kuriam laikui pavergė sau vakarų saksus. 636 metais Kvichelmas priėmė krikštą nuo episkopo Birino, bet tais pačiais metais mirė.

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių genealoginis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Seksburga

**Seksburga** () – karaliaus Kenvalo žmona, „Anglosaksiškos kronikos“ tvirtinimu, valdė kartu su vyru paskutinius dvejus jo valdymo metus ir dar metus po jo mirties 674 metais. Jos nereikėtų painioti su Seksburga Elsiete, Rytų karaliaus Anos dukra.

## Biografija
Seksburga buvo Kenvalo antroji žmona. Pirmąkart Kenvalas buvo vedęs Pendos seserį. Seksburgos ir Kenvalo vestuvių data nežinoma. Taip pat nėra žinoma faktų apie jų vaikus, nors yra galimybė, kad jie jų turėjo, o Seksburga valdė vieno iš jų vardu. Panaši praktika egzistavo Frankų imperijoje, kur karalienės Brungilda ir Fredegonga valdė sūnų ir anūkų vardu. 675 metais Seksburga jau buvo nuversta nuo sosto, kadangi, kaip teigiama kronikose, tuo metu vakarų saksai, vadovaujami Eskvino, pradėjo karinius veiksmus prieš Vulcherą.

## Literatūra
* Англосаксонские хроники
* Beda «Церковная история народа англов»
* Yorke, Barbara *Kings and Kingdoms of early Anglo-Saxon England* – London: Seaby, 1990. ISBN 1-85264-027-8
* Kirby, D.P. *The Earliest English Kings* – London: Unwin Hyman, 1991. – ISBN 0-04-445691-3

## Nuorodos
* Vesekso karalių geneologinis medis 
* 
* ШЭРОН ТЁРНЕР. История англо-саксов, КН. III, ГЛ. II. „Кердик вторгается в Южную часть Острова и основывает Королевство Уэссекс. – Борьба его наследников с бриттами“ на сайте «БРИТАНИЯ (400–1066 РХ»
Aleksandra Sošenko

**Aleksandra Sošenko** (g. 1991 m. sausio 15 d.) – Lietuvos dviratininkė, trenerė.

## Biografija
2009 m. pasaulio jaunių treko čempionate pelnė bronzos medalį moterų skračo rungtyje. 2010 m. ir 2011 m. Lietuvos čempionato bronzos medalininkė moterų laiko intervalo rungtyje. 2011 m. Universiadoje kartu su Lietuvos komanda iškovojo aukso medalį komandinio laiko intervalo rungtyje, o individualioje masinio starto rungtyje liko 6-a. Tais pačiais metais vykusiame pasaulio čempionate Sošenko užėmė 22-ą vietą laiko intervalo rungtyje. 2009–2011 m. priklausė Lietuvos nacionalinei treko komandinio persekiojimo rinktinei. 2012 m. pasaulio čempionato masinio starto rungtyje distancijos nebaigė, laiko intervalo rungtyje liko 39-a.

## Šaltiniai
Katažina Sosna–Pinelė

**Katažina Sosna–Pinelė** (g. 1990 m. lapkričio 30 d.) – Lietuvos dviratininkė.

## Biografija
2010 m. Panevėžyje tapo Lietuvos moterų plento čempione. Tais pačiais metais sportininkė iškovojo bronzą Europos iki 23 metų plento čempionate. Pasaulio suaugusiųjų čempionate Sosna nebaigė masinio starto lenktynių, o laiko intervalo rungtyje liko 23-ia. 2011 m. Europos iki 23 metų plento čempionate iškovojo antrąją bronzą. Pasaulio čempionato atskiro starto laiko intervalo rungtyje liko 37-a. 2012 m. Šiauliuose vykusiame Lietuvos čempionate Sosna pelnė sidabrą ir bronzą. Tais pačiais metais vykusiame pasaulio čempionate dviratininkė užėmė 56-ą vietą plento lenktynėse ir 34 vietą laiko intervalo lenktynėse. 2013 m. pasaulio čempionate nebaigė masinio starto lenktynių, laiko intervalo rungtyje liko 32-a.

Nuo 2010 m. atstovauja Italijos klubui *Vaiano*.

2016 m. laimėjo bronzos medalį Europos kalnų dviračių maratono čempionate.

## Šaltiniai
Petras Karla (1937)

**Petras Karla** (1937 m. balandžio 9 d. Didžiasalyje - 1969 m. spalio 14 d. Vilniuje) – Lietuvos irkluotojas, mokslininkas, olimpietis, specializavosi aštuonviečių valčių irklavime. Lietuvos (1957, 1960, 1961, 1964) ir TSRS (1961, 1962, 1963, 1964) aštuonvietės irklavimo čempionas. 

## Biografija

Pirmasis treneris R. Vaitkevičius. 1962 m. baigė VU ir įgijo fiziko specialybę. 1962 m. su TSRS rinktine pasaulio irklavimo čempionate Liucernoje užėmė 2 vietą. 1963 m. TSRS tautų spartakiados irklavimo varžybų nugalėtojas. 1963 m. Kopenhagoje ir 1964 m. Amsterdame vykusiuose Europos čempionatuose užėmė 2 vietą. 1964 m. Tokijo olimpiadoje užėmė 5 vietą. 1965 m. tapo TSRS sporto meistru. Baigęs sportininko karjerą įsidarbino Vilniaus universiteto Fizikos fakulteto Molekulinės akustikos laboratorijoje. P. Karla lazeriu tyrinėjo akustines bangas.

## Nuorodos
* Biografija (Lse.lt)
* Profilis www.sportsreference.com 

## Šaltiniai
Rokas Kostiuškevičius

**Rokas Kostiuškevičius** – Lietuvos oro balionų sporto pilotas. Europos čempionas.

## Biografija
2009 m. Europos čempionate užėmė 37-ą vietą.

2012 m. pasaulio jaunimo čempionas. Tais pačiais metais pasaulio suaugusiųjų čempionate sportininkas užėmė 27-ą vietą.

2013 m. Kostiuškevičius 18-ajame Europos čempionate surinko 14035 taškus ir pelnė pirmąją vietą. Nuo antroje vietoje likusio jo tėvo Rimo Kostiuškevičiaus jis atsiplėšė 160 taškų.

Treneris - R. Komža.

## Šaltiniai
Rimas Kostiuškevičius

**Rimas Kostiuškevičius** – Lietuvos oro balionų sporto pilotas. Daugkartinis Lietuvos čempionas.

## Biografija
2000 m. Europos čempionate Liuksemburge liko 43-ioje vietoje. 2001 m. Pasaulio aviacijos žaidynėse užėmė 76-ą vietą. 2002 m. pasaulio čempionate pakilo į 26-ą vietą. 2003 m. Europos čempionate Vilniuje užėmė 9-ą vietą. Po metų vykusiame pasaulio čempionate Kostiuškevičius buvo 13-as. 2005 m. Europos oro balionų čempionate surinkto 10782 taškus ir liko 7-as. Tą pačią vietą sportininkas užėmė po metų vykusiame pasaulio čempionate. 2007 m. Europos čempionate buvo devintas. 2008 m. pasaulio oro balionų čempionate liko 42-as, o pasaulio karšto oro orlaivių čempionate – 8-as. 2009 m. Europos čempionate pasiekė 15-ą vietą. 2010 m. Pasaulio čempionato 8-os vietos laimėtojas.

2013 m. Kostiuškevičius 18-ajame Europos čempionate surinko pelnė sidabro medalį. Nuo pirmojo vietoje likusio jo sūnaus Roko Kostiuškevičiaus jis atsiliko 160 taškų.

Treneris – R. Komža.

## Šaltiniai
Ričardas Griaznovas

**Ričardas Griaznovas** (g. 1973 m. gegužės 16 d., Ignalinoje) – Lietuvos biatlonininkas, slidininkas, treneris.

## Biografija

1993 m. pasaulio biatlono čempionate Norvegijoje individualiose lenktynėse užėmė 104 vietą. 1995 m. pasaulio biatlono čempionate Italijoje estafetės rungtyje užėmė 21 vietą. 1996 m. pasaulio biatlono čempionate Vokietijoje sprinto rungtyje užėmė 59 vietą ir individualiose lenktynėse 55 vietą. 1998–1999 m. pasaulio biatlono taurės varžybose sprinto rungtyje užėmė 29 vietą ir persekiojimo rungtyje 28 vietą. Baigęs slidininko karjerą tapo treneriu, 2006–2008 m. Lietuvos biatlono federacijos generalinis sekretorius.

## Nuorodos
* Ričardas Griaznovas IBU
Igoris Ščekočichinas

**Igoris Ščekočichinas** (g. 1980 m. birželio 22 d., Ignalinoje) – Lietuvos biatlonininkas ir slidininkas.

## Biografija

1999 m. pasaulio jaunimo čempionate Suomijoje sprinto rungtyje užėmė 37 vietą, o persekiojimo 29 vietą. 2000 m. Lenkijoje vykusiame Europos čempionate jaunimo grupėje iškovojo 3 vietą persekiojimo (12,5 km) rungtyje. Tais pačiais metais pasaulio jaunimo čempionate Austrijoje iškovojo 10 vietą toje pačioje rungtyje ir 12 vietą sprinte bei Norvegijoje vykusiame pasaulio biatlono čempionate sprinto rungtyje 90 ir klasikiniu stiliumi 87 vietą. Po metų pasaulio biatlono čempionate Suomijoje sprinto rungtyje 70 vietą ir klasikiniu stiliumi 82 vietą. 2001 m. Prancūzijoje Europos biatlono pirmenybėse vyrų 20 km individualioje rungtyje užėmė 45 vietą.

## Nuorodos
* Igoris Ščekočichinas IBU
Ivans Sputajs

**Ivans Sputajs** (g. 1988 m. vasario 9 d., Ignalinoje, Lietuvos TSR) – Latvijos futbolininkas, Latvijos jaunimo iki 21 m. futbolo rinktinės narys (2009).

## Karjera

## Pasiekimai
* 2010 m. Latvijos I lygos nugalėtojas;
* 2007 m. Latvijos taurės finalininkas;
* 2004 m. Latvijos I lygos nugalėtojas;

## Išnašos

## Nuorodos
* 
* Profilis www.footballdatabase.eu
* Profilis www.transfermarkt.co.uk
Kubanka

**Kubanka** () – vyriška kailinė kepurė (žema papacha) su plokščiu audekliniu (gelumbė ar aksomas) viršumi. Viršus dažniausiai raudonas.
Anksčiau buvo labai populiarios Kubanėje, Kaukaze ir Vidurio Azijoje.

## Kazokų kubankos
Kubankos buvo uniforminės Kubanės ir Tereko kazokų kariuomenių kepurės. Pavadinimas ( atsirado Pirmojo pasaulinio karo metais.
Dono kazokų kubankų viršus raudonas, Astrachanės kazokų – geltonas, Tereko kazokų – mėlynas.

Kubankos viršus paprastai tradiciškai turi dvi baltas linijas, sudarančias kryžių. Kubankos viršus paprastai susiuvamas iš keturių elementų, ir siūlėse tarp jų įsiūtas apvadas ir sudaro kryžių.

Antrojo pasaulinio karo metais kubankos buvo kai kurių kazokų dalinių vermachte dalis.

Dabartinėje Rusijos Federacijoje kubankos yra rejestrinių kazokų uniformos dalis.


|9-osios Krasnodaro plastūnų divizijos viršila su kubanka (1944 m.)
Vaizdas:Bundesarchiv Bild 146-2008-0334, Russland, Einheimische in der Wehrmacht.jpg|Vermachto kazokai. Dalis jų – su kubankomis.
File:Generał Heinz Reinefarth w czapce kubance i 3 pułk Kozaków.jpg|Vokiečių ir kazokų karininkai Varšuvoje sukilimo metu
Vaizdas:Волжское казачье войско (форма).png|Dabartinės Volgos kazokų kariuomenės uniformos. Į dešinįjį variantą įeina kubanka.


## TSRS ir Rusijos Federacijos uniforminės kubankos
Tarybų Sąjungoje kubankos ir jų tipo kepurės buvo ne tik kazokų, bet ir kai kurių žinybų uniformų dalis. Pvz., kubankos įėjo į NKVD eilinio ir seržantų personalo žieminę aprangą (pagal TSRS NKVD 1943 m. vasario 18 d, įsakymą Nr. 126),

Dabartinėje Rusijoje kubankos irgi naudojamos kaip uniformų elementas. Jos įeina, pvz., į Rusijos Federalinės veterinarinės ir fitosanitarinės priežiūros tarnybos žiemines moteriškas uniformas. Tiesa, nuo įprastinių kubankų skiriasi tuo, kad viršus ne audeklinis, o kailinis.

## Pramoninio siuvimo kubankos
Kailinė kubankos dalis būdavo siuvama iš juodų ar kitokių spalvų karakulio kailiukų. Visas kailis turėjo būti vienodas – vienodo formos karakulio garbanėlės, plaukai vienodų spalvos ir žvilgesio. Visi kailio plaukai turėjo gulėti iš kairės dešinėn. Pamušalas būdavo šilkinis, tokios pat spalvos kaip ir kailis.

Kubankos buvo gaminamos nuo 54, 55, 56, 57, 58, 59, 60, 61, 62 ir 63 dydžių.

## Šaltiniai

## Nuorodos
* Кубанка (шапка). In: http://www.mintorgmuseum.ru 
* Положение о Пластунской Кубанке в ПВПК «Доброволец».